钦定古今图书集成/明伦汇编/官常典/第756卷 > 巩永固
## 钦定古今图书集成/明伦汇编/官常典/第756卷 > 巩永固

按《宛平县志》：永固字洪图，宛平人。尚乐安公主。崇文
雅，喜与贤士大夫游。崇祯癸未，召勋戚诸臣至德政
殿，言祖制勋臣驸马入监读书，习武经弓马。永固独
上疏请就学文，又疏请为建文加徽号，正祀典，尤称
伟议。甲申三月十九日，流寇陷城，公主柩尚在堂，永
固以黄绳系二女于柩前，纵火焚之。因大书“世受国
恩，身不可辱”八字，自刎而死。